
RAPORT  COMUN

asupra proiectului de Lege privind aprobarea Ordonanţei de urgenţă a Guvernului nr.72/1998 pentru modificarea şi completarea Legii asigurărilor sociale de sănătate nr.145/1997
1. 
În urma examinării proiectului de Lege privind aprobarea Ordonanţei de urgenţă a guvernului nr.72/1998 pentru modificarea şi completarea Legii asigurărilor sociale de sănătate nr.145/1997, în şedinţa din 6 martie 2001, comisia a hotărât că acesta nu poate fi acceptat şi propune Plenului respingerea lui pentru următoarele considerente:


Proiectul de lege mai sus menţionat are ca obiect, în principal, crearea structurilor teritoriale necesare funcţionării sistemului de asigurări sociale de sănătate în paralel cu asigurarea viabilităţii actualului sistem, ceea ce a impus existenţa, pe perioada 1 ianuarie – 31 martie 1999, a unor structuri paralele. Casa Naţională de Asigurări de Sănătate a asigurat, în această perioadă, crearea structurilor teritoriale necesare, elaborarea actelor normative necesare funcţionării noului sistem şi logistica funcţionării sistemului asigurărilor sociale de sănătate; Ministerul Sănătăţii şi Familiei a asigurat, pe aceeaşi perioadă de timp, prin structurile sale teritoriale, funcţionarea în continuare a sistemului.


Practic, această ordonanţă de urgenţă şi-a produs efectele până la data de 31 martie 1999, ea rămânând în prezent fără obiect.

